Francio (elemento) - Wikipedia

# Francio (elemento)

### Na Galipedia, a wikipedia en galego.

Francio - Radio
Cs Fr
Táboa completa

Xeral
Nome, símbolo, número | Francio, Fr, 87
Serie química | Metal alcalino
Grupo, período, bloque | 1, 7 , s
Densidade, dureza Mohs | 1870 kg/m³, sen datos
Aparencia | Metálico
Propiedades atómicas
Peso atómico | (223) uma
Radio medio† | Sen datos
Radio atómico calculado | Sen datos
Radio atómico calculado | Sen datos
Radio covalente | Sen datos
Radio de Van der Waals | Sen datos
Configuración electrónica | [Rn]7s¹
Estados de oxidación (óxido) | 1 (base forte)
Estrutura cristalina | Cúbica centrada no corpo
Propiedades físicas
Estado da materia | Sólido
Punto de fusión | 300 K
Punto de ebulición | 950 K
Entalpía de vaporización | Sen datos
Entalpía de fusión | Sen datos
Presión de vapor | Sen datos
Velocidade do son | Sen datos
Información diversa
Electronegatividade | 0,7 (Pauling)
Calor específica | Sen datos
Condutividade eléctrica | 3 x 106 m-1?-1
Condutividade térmica | 15 W/(mK)
1̊ potencial de ionización | 380 kJ/mol
Isótopos máis estables

iso. | AN | Vida media | MD | ED MeV | PD
--- | --- | --- | --- | --- | ---
222Fr | Sintético | 14,2 m | β- | 2,033 | 222Ra
223Fr | 100% | 21,8 m | β- α | 1,149 5,430 | 221Ra 219At

Valores no SI e condicións normais (0 ºC e 1 atm), agás indicación en contra. †Calculado a partir de distintas lonxitudes de enlace covalente, metálico ou iónico.

O francio (en homenaxe a Francia) é un elemento químico de símbolo Fr , número atómico 87 (87 protóns e 87 electróns) que ten unha masa atómica [223] u. É un elemento metálico, radioactivo, existente no grupo alcalino da clasificación periódica dos elementos. A temperatura ambiente, o francio encóntrase en estado líquido.

Foi descuberto en 1939 por Marguerite Perey, no Instituto Curie de París, como resultado do decaemento radioactivo do isótopo astato-227.

## [editar] Características principais

O francio é o metal alcalino máis pesado, resulta do decaemento alfa do actinio e é o elemento máis electropositivo. Todos os seus isótopos son radiactivos e teñen unha vida curta.

Pode ser producido sinteticamente a través do bombardeamento de torio con protóns. Pode ser producido tamén bombardeando radio ou astato con neutróns.

As propiedades químicas probablemente son semellantes ás do cesio, con estado de oxidación +1, ou sexa, oxidándose con osíxeno, reaccionando con auga formando base, con ácidos formando sales, e cos halóxenos.

## [editar] Historia

Déuselle nome a este elemento en homenaxe a Francia, onde foi descuberto en 1939, por Marguerite Perey (que traballou como asistente de Marie Curie) no "Instituto Curie" de París. Este elemento detectouse por Perey cando estudaba o decaemento radioactivo do actinio-227 ,verificando como produto de decaemento un novo elemento, de número atómico 87.

A estrutura atómica do francio estudouse entre 1970 e 1980 por un equipo de investigadores liderados por Sylvain Lieberman.

Non existe, fóra da investigación científica, ningunha aplicación deste elemento e dos seus compostos. Debido á súa vida moi curta non é posible obter este elemento en cantidades comerciais significativas.

## [editar] Ocorrencia

Ocorre naturalmente nos minerais de uranio. Estímase que, debido a súa inestabilidade, existen unhas poucas decenas de gramos deste elemento na codia terrestre. De entre os elementos da táboa periódica con número atómico inferior a 101 é o máis inestable .

## [editar] Isótopos

Existen 41 isótopos de francio coñecidos. Cunha vida media de 22 minutos, o isótopo Fr-223 é o de máis longa vida deste elemento. É resultante da deterioración do isótopo Astato-227, sendo o único isótopo que ocorre naturalmente. Tódolos demais son altamente inestables, consecuentemente, Só se pode ter coñecemento das propiedades deste elemento mediante procedementos radioquímicos.

Como todo elemento radioactivo existe o perigo da contaminación por aqueles que o manexan.

## [editar] Referencias

- Los Alamos National Laboratory - Francium

## [editar] Links externos

- WebElements.com - Francium
- Chemical information for Francium
- EnvironmentalChemistry.com - Francium>

## [editar] Ver tamén

Táboa periódica dos elementos

Traído desde "http://gl.wikipedia.org../../../f/r/a/Francio_%28elemento%29.html"

Categorías: Elementos químicos | Metais

##### Views

- Artigo
- Discusión
- Revisión actual

##### Procura

##### Outras linguas

- Català
- Corsu
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Latina
- Lëtzebuergesch
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Walon
- 中文